钦定古今图书集成/理学汇编/经籍典/第121卷 > 荀悦申鉴 > 《时事篇》
## 钦定古今图书集成/理学汇编/经籍典/第121卷 > 荀悦申鉴 > 《时事篇》

古者，天子诸侯有事，必告于庙。朝有二史，左史记言，
右史记动。动为《春秋》，言为《尚书》。君举必记，臧否成败，
无不存焉。下及士庶，等各有异，咸在载籍。或欲显而
不得，或欲隐而名章。得失一朝，荣辱千载，善人劝焉淫人惧焉。故先王重之，以嗣赏罚，以辅法教。